Hugo Bardin

**Hugo Bardin** (født 1991), også kjent som sin drag-persona **Paloma**, er en fransk dragqueen, skuespiller, filmregissør, parykkmaker og sanger. Han er best kjent for å ha vunnet den første sesongen av *[[Drag Race spin-off-serier|Drag Race France]]*, den franske utgaven av den amerikanske realityserien ''RuPaul's Drag Race'', i 2022. I oktober 2025 ga han ut sitt debutalbum *Château Intérieur* under artistnavnet sitt. Bardin bruker sitt vanlige navn som regissør og skuespiller ute av drag, og Paloma for øvrige prosjekter og roller i drag.

## Privatliv
Bardin vokste opp i Clermont-Ferrand i Frankrike. Hans bestefar, Pierre-François Aleil, jobbet med restaurering og bevaring av kirker hele sitt liv, og Bardin gjorde en hyllest til dette med sin første runway presentasjon på *Drag Race France* i en kjole inspirert av glassmalerier og Jean-Paul Gaultier.  

På *Drag Race France* fortalte han om vanskeligheter i oppveksten, som at han hadde ingen venner før han ble 15, og hans biologiske far som han ikke lenger holder kontakten med. Bardins stefar adopterte han og søsteren i 2019. Som tenåring oppdaget Bardin den franske sangeren Mylène Farmer, som ble en stor inspirasjon for hans drag og musikk.

I februar 2023 forlovet han seg til daværende kjæreste Thomas Vrabie, en fransk-rumensk danser som han møtte på *Drag Race France Live*-turneen, og forlovelsen ble offentliggjort i juni 2023. Paret gjorde det slutt uten å bli gift. Bardin har snakket om hvordan noen av låtene på albumet hans *Château Intérieur* var en måte å jobbe seg gjennom det vanskelige bruddet og kjærlighetssorg.

## Utdannelse og yrkesliv
Bardin utdannet seg ved den prestigetunge teaterskolen Cours Florent i Paris fra 2009 til 2012. Andre alumni inkluderer Isabelle Adjani, Christopher Lambert, og Diane Kruger. Der møtte Bardin skuespilleren Augustin Boyer, som spilte rollen som Mike i *Paloma* (2022). På Cours Florent opplevde Bardin ifølge ham selv et press til å spille tradisjonelle maskuline roller heller enn å utforske sin voksende interesse for drag, noe som holdt han tilbake fra å satse på karrieren tidligere.  

Før Bardin slo gjennom som dragqueen jobbet han småjobber, blant annet på McDonald's og som oppvasker på den franske utgaven av programmet *[[Top Chef]].* I tillegg tok han oppdrag som sminkør for film og TV. Bardin var fast opptredener på middags-kabaret -konseptet *King Chefs and dragqueens* i Paris mellom 2021 og 2023. 

## Film
### Filmfestivalen i Cannes
Bardin satt i juryen for «Queer Palm»-prisen på filmfestivalen i Cannes 2024, juryleder var regissøren Lukas Dhont.

### Festival Chéries Chéris
I 2022 satt Bardin i juryen for beste fiksjonsfilm på den 28. utgaven av filmfestivalen Chéries Chéris i Paris. Bardin fikk velge en film til programmet, og han valgte *[[Ørkendronningen Priscilla]]* (1994). Bardins kortfilm *Paloma* ble vist før filmen. Bardin har fortalt at filmen hans var inspirert av en scene fra *Ørkendronningen Priscilla.*

I 2025 ble dokumentaren *Sous les paillettes, la rage: une histoire du drag*, med Bardin i fortellerrollen, vist på festivalen.

## Filmografi
* *Neiges d’automne* (2015)
* *Paloma* (2022)

### Skuespiller
* *Price Tag* (2013)
* *Tohu Bohu* (2017)
* *Paloma* (2022)
* *L'envol de Paloma* (2022)
* *Balthazar* (2018-2023) (tre episoder)
* *Sale Race* (2023)
* *The Walking Dead: Daryl Dixon* (2023-) (to episoder)
* *Sous les paillettes, la rage: une histoire du drag* (2025) (som seg selv)

## Musikk
### Love, l'artère
Bardin begynte å spille inn musikk da han skrev sin egen sang for kortfilmen *Paloma* (2022), sammen med komponisten Marc Bret-Vittoz. Sangen var inspirert av musikk fra 1980-tallet, som Depeche Mode, Alphaville, samt Mylène Farmers album *Anamorphosée*. Bret-Vittoz komponerte også resten av filmens musikk. 

### «P.A.L.O.M.A»
I 2023 lagde Bardin og de franske musikerne Rebeka Warrior og RAUMM en sang de kalte «P.A.L.O.M.A», til Warriors samlealbum *Rainbow Warriors Vol. 1*. Bardin fremførte «P.A.L.O.M.A» på slutten av sitt one-queen-show *Paloma au PluriElles* (et ordspill som kombinerer «Paloma i flertall» med kvinnelig pronomen «elle» i flertall), en komedisk teaterforestilling hvor Bardin inntok flere roller som særegne kvinner. Hver forestilling endte med Bardin som fremførte en lip-sync av sangen mens han fjernet sminken sin, en sårbar gest som passet med den rå og følelsesladde teksten til sangen. 

### Château Intérieur
Bardin opptrådte live på konsert for første gan da han fremførte «L'horloge» av Mylène Farmer på Hyperweekend Festival i 2023. 

Bardin samarbeidet på nytt med Bret-Vittoz da han laget sitt debutalbum *Château Intérieur* i 2025. Albumet inneholder duetter med Elips, som også deltok på første sesong av *Drag Race France*, harpespiller og pop-artist FAUST (også kjent som Pauline Chagne), og Diamanda Callas. 

## Diskografi

## Teater
* *La reine Margot* (2017) (regi)
* *Paloma au PluriElles* (2023-2024) (regi, manus, skuespiller)
* *Que d'espoir!* (2025) (skuespiller)
* *Potiche* (2026) (skuespiller)

## Bibliografi
* *Paloma au PluriElles* (illustrert av Hugo Michalet) (2024)
* *Queens* (medforfatter Elodie Petit) (2025)

## Podkast
Bardin har en podkast sammen med Elodie Petit (sjefredaktør i *[[Elle (magasin)|Elle]]* France) kalt *Absolument fabuleuses*, hvor de snakker om alt fra personlige historier, til livsstil og popkultur. Gjester på podkasten har inkludert Diane Kruger, Woodkid, Cristina Cordula m.m. Podkasten produseres av Acast.

## Referanser


## Eksterne lenker
* 
*